
Hűtési logisztikai igények menedzselése a minA-elv szerint - esettanulmány: egy háztartási hűtőgép példája

A logisztika iparág jelentős, évről-évre növekvő hűtési igényt képvisel - a tárolási és szállítási folyamatokban egyaránt - annak érdekében, hogy az ellátási láncon végighaladó termékek mindig frissek, megfelelő hőmérsékletűek legyenek.
A minA koncepció alapja az a vezeték-logisztikai szemlélet, ami a fenntarthatóságot nem kizárólag az energia-megtakarításban, hanem például az infrastrukturális rendszer hatékonyabb üzemeltetésében is megragadja.
A minA koncepció a hűtési parancsolt értékek távvezérlése révén lehetőséget ad a fogyasztó-oldali igények menedzselésére, ezáltal kedvezően befolyásolható a villamos energia rendszer napi profilja.
A fejlesztés jelenlegi fázisában a minA-elv működőképességét egy háztartási hűtőgép példáján demonstráljuk a Szabó-Szoba Hallgatói Innovációs és Oktatásfejlesztő laboratóriumban.
Dolgozatunkban az elméleti háttér mellett bemutatjuk az aktuális teszt-környezetet, az eddig elvégzett mérések eredményeit és a hűtési logisztika területén általánosan alkalmazható következtetéseket.

